พระพรหมโมลี (สุชาติ ธมฺมรตโน)

พระพรหมโมลี นามเดิม สุชาติ สอดสี ฉายา ธมฺมรตโน กรรมการมหาเถรสมาคม,ผู้รักษาการแทนเจ้าคณะใหญ่หนเหนือ, เจ้าคณะภาค 5,เจ้าอาวาสพระอารามหลวงวัดปากน้ำ ภาษีเจริญ,แม่กองบาลีสนามหลวง,เลขานุการแม่กองงานพระธรรมทูต,รองประธานคณะพระธรรมจาริก,หัวหน้าพระธรรมทูตสายที่ 3,อดีตประธานคณะเลขานุการผู้ปฏิบัติหน้าที่สมเด็จพระสังฆราช,อดีตเลขานุการประธานสมัชชามหาคณิสสร

ประวัติ

ชาติกำเนิด 
พระพรหมโมลี  มีนามเดิมว่า สุชาติ นามสกุล สอดสี เกิดเมื่อวันเสาร์ที่ 23 ตุลาคม พ.ศ. 2497 ปีมะเมีย  ณ บ้านบางงาม ตำบลวังหว้า อำเภอศรีประจันต์ จังหวัดสุพรรณบุรี

บรรพชา - อุปสมบท 
พระพรหมโมลี บรรพชาเป็นสามเณร วันที่ 5 เมษายน พ.ศ. 2508 ณ วัดเกาะ  ตำบลวังหว้า อำเภอศรีประจันต์ จังหวัดสุพรรณบุรี โดยมีพระครูวรนาถรังษี หรือหลวงพ่อปุย วัดเกาะ เป็นพระอุปัชฌาย์

บรรพชาศึกษาเล่าเรียนจวบจนสอบไล่ได้เปรียญธรรม 9 ประโยค ต่อมาอุปสมบทเป็นนาคหลวงในพระบรมราชูปถัมภ์ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (รัชกาลที่ 9) เมื่อวันที่ 4 กรกฎาคม พ.ศ. 2519 ณ พัทธสีมาพระอุโบสถวัดพระศรีรัตนศาสดาราม  แขวงพระบรมมหาราชวัง เขตพระนคร กรุงเทพมหานคร  โดยมีสมเด็จพระพุทธโฆษาจารย์ (ฟื้น ชุตินฺธโร) วัดสามพระยา เป็นพระอุปัชฌาย์ สมเด็จพระมหาธีราจารย์ (นิยม ฐานิสฺสโร) วัดชนะสงคราม ครั้งดำรงสมณศักดิ์ที่พระธรรมปิฎก เป็นพระกรรมวาจาจารย์ และสมเด็จพระมหารัชมังคลาจารย์ (ช่วง วรปุญฺโญ) วัดปากน้ำ ภาษีเจริญ ครั้งดำรงสมณศักดิ์ที่พระธรรมธีรราชมหามุนี เป็นพระอนุสาวนาจารย์ ได้รับฉายานามว่า "ธมฺมรตโน"

วิทยฐานะ 
พ.ศ. 2507 จบชั้นประถมศึกษาปีที่ 4  จากโรงเรียนวัดเกาะ  อำเภอศรีประจันต์  จังหวัดสุพรรณบุรี
พ.ศ. 2510 สอบไล่ได้นักธรรมชั้นเอก  สำนักเรียนวัดดอนเจดีย์  อำเภอดอนเจดีย์  จังหวัดสุพรรณบุรี
พ.ศ. 2519 สอบไล่ได้ปริญญาบัตร เปรียญธรรม 9 ประโยค  สำนักเรียนวัดปากน้ำ ภาษีเจริญ กรุงเทพมหานคร
พ.ศ. 2527 จบการศึกษาปริญญาตรี พุทธศาสตรบัณฑิต (พธ.บ.) มหาจุฬาลงกรณราชวิทยาลัย ในพระบรมราชูปถัมภ์
พ.ศ. 2529 จบการศึกษาปริญญาตรี ศึกษาศาสตรบัณฑิต (ศษ.บ.) มหาวิทยาลัยสุโขทัยธรรมาธิราช

ตำแหน่ง

งานปกครอง 
พ.ศ. 2530 - 10 กรกฎาคม พ.ศ. 2565 เป็นผู้ช่วยเจ้าอาวาสพระอารามหลวงวัดปากน้ำ ภาษีเจริญ กรุงเทพมหานคร
พ.ศ. 2538 - 2540 เป็นรองเจ้าคณะภาค 7 (จังหวัดเชียงใหม่  ลำพูน  แม่ฮ่องสอน)           
พ.ศ. 2539 - ปัจจุบัน เป็นพระอุปัชฌาย์ ประเภทวิสามัญ      
พ.ศ. 2540 - ปัจจุบัน เป็นเจ้าคณะภาค 5 (จังหวัดพิษณุโลก  สุโขทัย  อุตรดิตถ์  ตาก)
พ.ศ. 2557 - ปัจจุบัน เป็นกรรมการมหาเถรสมาคม
30 กันยายน พ.ศ. 2564 - ปัจจุบัน รักษาการเจ้าคณะใหญ่หนเหนือ 
 12 ธันวาคม พ.ศ. 2564 - 10 กรกฎาคม พ.ศ. 2565 รักษาการเจ้าอาวาสพระอารามหลวงวัดปากน้ำ ภาษีเจริญ กรุงเทพมหานคร
 11 กรกฎาคม พ.ศ. 2565 - ปัจจุบัน เป็นเจ้าอาวาสพระอารามหลวงวัดปากน้ำ ภาษีเจริญ กรุงเทพมหานคร

งานการศึกษา 
พ.ศ. 2519 เป็นครูสอนพระปริยัติธรรม สำนักเรียนวัดปากน้ำ ภาษีเจริญ กรุงเทพมหานคร
พ.ศ. 2519 เป็นกรรมการตรวจประโยคธรรมสนามหลวง
พ.ศ. 2520 เป็นกรรมการตรวจประโยคบาลีสนามหลวง
พ.ศ. 2537 - 2557 เป็นเลขานุการแม่กองบาลีสนามหลวง
พ.ศ. 2557 - ปัจจุบัน เป็นแม่กองบาลีสนามหลวง
 เป็นกรรมการสภา มหาวิทยาลัยมหาจุฬาลงกรณราชวิทยาลัย

งานเผยแผ่ 
พ.ศ. 2531 เป็นเลขานุการแม่กองงานพระธรรมทูต
พ.ศ. 2535 เป็นรองหัวหน้าฝึกอบรมพระธรรมทูต
พ.ศ. 2546 - ปัจจุบัน เป็นหัวหน้าพระธรรมทูต สายที่ 3
พ.ศ. 2551- ปัจุบัน เป็นรองประธานคณะพระธรรมจาริก

งานพิเศษ 
พ.ศ. 2548 เป็นคณะกรรมการศูนย์ควบคุมการไปต่างประเทศสำหรับพระภิกษุสามเณร (ศ.ต.ภ.)
 พ.ศ. 2557 ประธานคณะเลขานุการผู้ปฏิบัติหน้าที่สมเด็จพระสังฆราช
 พ.ศ. 2557 เลขานุการประธานสมัชชามหาคณิสสร

สมณศักดิ์,พัดยศ 
 พ.ศ. 2519 สอบไล่ได้ปริญญาบัตรเปรียญธรรม 9 ประโยค มีสมณศักดิ์พัดยศทางวิชาการเปรียญธรรม ที่ พระมหาสุชาติ ธมฺมรตโน
 พ.ศ. 2530 รับพระราชทานตั้งสมณศักดิ์ สัญญาบัตร พัดยศขึ้น เป็นพระราชาคณะชั้นสามัญเปรียญ ที่ พระศรีศาสนวงศ์,(สป.)
 พ.ศ. 2535 รับพระราชทานเลื่อนสัญญาบัตรสมณศักดิ์พัดยศขึ้น เป็นพระราชาคณะชั้นราช ที่ พระราชพุทธิญาณวงศ์ ตรีปิฎกวราลงกรณ์ ธรรมิกคณิสสร บวรสังฆาราม คามวาสี
 พ.ศ. 2542 รับพระราชทานเลื่อนสัญญาบัตรสมณศักดิ์พัดยศขึ้น เป็นพระราชาคณะชั้นเทพ ที่ พระเทพมุนี ศรีปริยัติวรกิจ ตรีปิฎกบัณฑิต มหาคณิสสร บวรสังฆาราม คามวาสี
 พ.ศ. 2547 รับพระราชทานเลื่อนสัญญาบัตรสมณศักดิ์พัดยศขึ้น เป็นพระราชาคณะชั้นธรรม ที่ พระธรรมปัญญาภรณ์ สุนทรธรรมปฏิบัติ ปริยัติวิธานวิศิษฐ์ ตรีปิฎกบัณฑิต มหาคณิสสร บวรสังฆาราม คามวาสี
 พ.ศ. 2554 รับพระราชทานสถาปนาสมณศักดิ์พัดยศขึ้น เป็นพระราชาคณะเจ้าคณะรอง ชั้นหิรัญบัฏ ที่ พระพรหมโมลี  ศรีสังฆโสภณ วิมลศีลาจารนิวิฐ ปริยัติกิจดิลก ตรีปิฎกบัณฑิต มหาคณิสสร  บวรสังฆาราม  คามวาสี

แหล่งข้อมูลอื่น 

 เว็บไซต์วัดปากน้ำ

อ้างอิง 

ภิกษุในสังกัดคณะสงฆ์มหานิกาย
สุชาติ
แม่กองบาลีสนามหลวง
ผู้ช่วยเจ้าอาวาส
เจ้าคณะภาค 5
เปรียญธรรม 9 ประโยค
บุคคลจากคณะพุทธศาสตร์ มหาวิทยาลัยมหาจุฬาลงกรณราชวิทยาลัย
บุคคลจากสาขาวิชาศึกษาศาสตร์ มหาวิทยาลัยสุโขทัยธรรมาธิราช
บุคคลจากอำเภอศรีประจันต์
ภิกษุจากจังหวัดสุพรรณบุรี